pledoarie contemporani 
per ever IN am 


„Oceanul“ de Al. Stein, 
la Teatrul de Stat din Sibiu 


n toamna anului 1955, aflin- 
du-mă într-o călătorie în 
Uniunea Sovietică, am fost, 

printre altele, oaspetele ace- 
lor teatre moscovite care pre- 
găteau premiere cu piese 
noi închinate aniversării a 
jumătate de secol de la 
prima revoluţie rusă din anii 
1905—1907. 

Cel mai impunător spec- 
tacol al momentului aniversar 
mi s-a părut Prologul de 
Al. Stein. Aici evocarea avea 
o amploare şi o forță parti- 
culară, jar personajele de 
prim-plan apăreau ca foarte 
familiare şi apropiate. 

Am ţinut neapărat să-l 
cunosc pe autor şi am avut, 
chiar la sfîrșitul reprezenta- 
tiei, această cinste. L-am ru- 
gat să mă ajute a descoperi 
trăsătura comună care uneşte 
preocupările atit de variate 
ale pieselor sale. Dramaturgul 
a fost de părere că e greu 


De la stinga la dreapta- 
C.  Băltărețu (Kuklin), Ion 
Bessoiu (Ceasovnikov) și O- 
vidiu Stoichiţă (Platonov) 


de stabilit un factor comun — şi în creaţia sa şi a altora — dar că un asemenea 
factor ar putea fi de ordinul poziţiei principiale a scriitorului, iar în ceea ce-l 
priveşte, anume, atitudinea contemporană faţă de evenimente. În articolul pe care 
i l-am solicitat a formulat această idee în felul următor: 

„Cred că toate succesele dramaturgiei sovietice, în orice caz marea lor majo- 
ritate, se datoresc faptului că scriitorii au adus pe scenă suflul viu al actualităţii, 
au pătruns în viaţă, străduindu-se nu numai s-o oglindească, dar și s-o transforme, 
aducînd în teatru nu numai măiestria artistică, dar şi atitudinea lor faţă de 
evenimente, atitudinea de participant, de luptător, de contemporan...“ 

Această afirmaţie poate părea foarte generală, ea îl caracterizează pe Maia- 
kovski, ca şi pe Leonov, pe Mihalkov, ca şi pe Arbuzov. Confruntînd-o însă cu 
creația lui Stein, se va vedea că ea capătă în același timp şi un înţeles concret. 
Activitatea sa literară a început foarte devreme, deîndată ce tînărul venit de la 
Samarkand, orașul natal, a apărut în cataloagele universităţii leningrădene ca 
student, şi s-a împărțit, de la începuturile ei, între teatru şi film, majoritatea 
pieselor devenind şi scenarii. Prima lucrare dramatică de răsunet, Judecata 
onoarei (1948) şi filmul creat după ea au însemnat o atitudine militantă, con- 
temporană, în înfruntarea dintre patriotismul sovietic şi cosmopolitism, în con- 
dițiile acelor ani postbelici cînd viața punea cu ascuţime problema. Steagul ami- 
ralului (Amiral Uşakov — 1950) examina acelaşi conflict în condiţiile istorice 
ale răscrucii dintre secolele XVIII şi XIX. În perioada în care comuniștii sovie- 
tici au dezvăluit şi combătut urmările cultului personalităţii, reafirmînd cu forță 
teoretică principiul marxist al creaţiei istorice conştiente a maselor, Stein a 
scris Prologul (1954), situînd centrul de greutate al acţiunii revoluţionare în ma- 
sele inspirate şi conduse la luptă de partid. O chestiune personală (1954), drama 
eroică Hotel Astoria (1956), comedia lirică Viori de primăvară (1958) ridică în- 
drăzneț, în forme mai simple sau mai complexe, probleme ale desăvirșirii etice 
a omului sovietic contemporan. „Mă străduiesc — mărturiseşte dramaturgul — 
să ridic o serie de probleme etice care mă frămîntă: despre vigilența adevărată 
şi falsă, despre principialitatea adevărată şi falsă, despre prietenia adevărată și 
falsă...“. Toate acestea se află încorporate în structura ultimei piese, Oceanul (1960), 
ale cărei dimensiuni artistice, profunzime filozofică şi densitate problematică defi- 
nesc atitudinea contemporană a scriitorului faţă de problema formării conștiinței 
comuniste a omului sovietic, în momentul istoric pasionant al elaborării celui dintii 
cod moral al omului viitorului —aşa cum a fost el formulat în Programul Partidului 
Comunist al Uniunii Sovietice. 

Urmărind evoluția dramaturgiei lui Al. Stein, se va observa, de asemenea, 
că atitudinea sa contemporană faţă de evenimente nu constituie o poziţie fixă, 
un raport constant între subiect și obiect, ci o perspectivă dialectică asupra oame- 
nilor şi faptelor, care pornind de la studiul schimbării vieţii se schimbă ea însăși, 
amplificîndu-se și adîncindu-se, înnoindu-se continuu. Dramaturgul lămurea, cu 
mulţi ani în urmă, că în construcţia personajului urmăreşte în principal noutatea 
raporturilor eroului pozitiv cu realitatea, noutatea normelor sale etice. 

Atitudinea contemporană a autorului, constantă în diversitatea preocupărilor 
sale tematice și stilistice, îndeamnă mai departe la aflarea tendinței unitare a 
operei, a acelui țel mărturisit sau nu şi pe care asemenea unui filon preţios îl 
vezi fie strălucind cu putere la suprafaţă, fie ascunzîndu-se în straturi subterane, 
oferindu-se privirilor la prima vedere sau aşteptînd a fi detectat cu contoarele: 
fine ale ipotezei și analizei. Acest ţel al operei dramatice a lui Alexandr Stein 
mi se pare a fi afirmarea comunistă a principiului încrederii în om. 

Patruzeci de ani au trăit în strinsă prietenie oamenii de ştiinţă Dobrovolski 
şi Vereiski. O încercare grea îi desparte. Vereiski îşi va critica prietenul cu 
asprime, acesta îi va întoarce spatele, dar cel care solicită încredere pentru el 
şi luptă pentru a i-o obţine e tot Vereiski, intransigent dar nestrămutat în cre- 
dința faţă de calităţile omenești ale prietenului, supunîndu-l judecății onoarei, 
pentru a-i salva onoarea. În timp ce Poludin, Dergaceva, Kolokolnikov manifestă 
neincredere şi militează pentru neîncredere în Hlebnikov, Cernogubov, ajutat 
apoi de Bikova, Mariana, unchiul Fedea, Maliutina, cere să i se acorde încredere 
comunistului acuzat pe nedrept, nu se îndoieşte de devotamentul său față de 
partid, ajută la destrămarea intrigii ticăloase tesute în jurul lui de carieriști. 
Astfel, „chestiunea personală“ a inginerului devine în aceeaşi măsură „personală“ 
pentru toți cei ce sînt convinşi de cinstea sa. Despre încredere în om e vorba în 
principal şi în dialogurile lui Konovalov cu Troian, ale lui Troian cu Batenin. 


PE RE 


ale lui Konovalov cu fiul său; în camera hotelului „Astoria“ din Leningradul 
asediat se duce o bătălie aspră pentru credinţă eroică în valorile omului sovietic, 
împotriva celor ce vor să le întineze. Iar Platonov, ofițerul de marină care stă- 
ruie în călirea morală a echipajului său, conducindu-l pe valurile înfuriate ale 
oceanului, pledează cu o patimă arzătoare pentru încredere în prietenul și sub- 
alternul său Ceasovnikov şi cîştigă strălucit această luptă în care pe poziţia 
adversă s-a găsit la un moment dat Ceasovnikov însuşi. 


+++ 


entru poetul dramatic Alexandr Stein, oceanul e o realitate monumentală 
şi în același timp un simbol, e viața însăşi cu acalmiile şi uraganele ei. 

Ca s-o poți străbate rămînînd tu însuți, trebuie să-ți călești sufletul. După 
ce au izbutit să-și înfringă greșelile şi neînțelegerile, comandanții vasului „Vzvol- 
novanniîi“ pleacă în misiune, siguri pe ei, gata să învingă Pacificul. După plecarea 
în cursă se află în preajma taifunului, se întîlnesc cu el, se apropie de epicentrul 
său, înclinația vasului e de patruzeci de grade, întunericul e de nepătruns, tala- 
zurile sînt cumplite, mugetul, înfiorător, de nesuportat. Dar pe punte, înconjurat 
de ai săi, comandantul Platonov poate raporta calm superiorilor că atit condi- 
țiile tehnice cît și moralul echipajului permit vasului să înfrunte dezlănţui- 
rea naturii. 

Ca să se ajungă la o asemenea călire a moralului echipajului s-a parcurs 
un drum lung. Cei trei locotenenți absolvenţi ai şcolii militare navale, Kuklin, 
Ceasovnikov, Platonov, au plecat în viaţă ca trei buni prieteni, trei muşchetari, 
veseli, trei marinari deciși să stăpinească oceanul. Platonov, militar de vocaţie, 
a ajuns comandant de navă în escadra din Pacific. Ceasovnikov, poetul, pornit 
entuziast după prietenul său în Orientul Îndepărtat, vrea acum să părăsească 
flota și se rupe de prietenul său. Kuklin, ofiţer de administraţie, carierist, invi- 
dios, se pregătește să-i trădeze pe amindoi. Platonov s-a căsătorit cu Amnecika, 
pe care n-o iubea. Ceasovnikov a rămas singur pentru că era îndrăgostit de 
Amnecika. Maşa, sora lui Kuklin, l-a iubit pe Platonov dar s-a căsătorit cu un 
om care-i era străin, alergînd după un trai bun şi uşor. Acum e văduvă și vrea 
să-și recapete dragostea de odinioară. Împrejurările îi supun pe toţi acești oameni 
la o probă hotăritoare „o probă de rezistenţă şi de stabilitate“, cum se enunță 
în piesă, o operație de iimpezire: vasul lui Platonov trebuie să plece în misiune 
în străinătate. Ceasovnikov se străduiește să fie demobilizat, drept pentru care 
săvirșeşte și abateri, își insultă prietenul şi superiorul. Maşa face totul pentru 
a-l redobindi pe cel pe care-l pierduse şi a-l rupe de familie. Kuklin îl denunță 
pe Platonov precum că ar vrea să-l acopere pe Ceasovnikov. Furtuna izbucnește 
deci înainte de pornirea vasului spre larg. Pentru a se putea bizui pe „echipaj“, 
pentru a-l pregăti, Platonov are o metodă de a cărei eficienţă e profund convins : 
încrederea. Aceasta nu e o încredere oarbă, ci întemeiată pe cunoaşterea calită- 
ților personale ale fiecărui om, respect şi dragoste pentru ceea ce e prețios în 
sufletul tovarăşului de muncă sau de viață; nu e nici mioapă, fiindcă ţine seama 
de perspectiva dezvoltării fiecăruia. E o încredere activă şi selectivă, căci se 
însoțește cu exigența și se verifică în permanență prin rezultate. Cu timpul, 
această metodă a sădit în Platonov o autoîncredere trainică, iar pînă la urmă 
i-a adus marea încredere a superiorilor săi. Comandamentul marinei, prin vice- 
amiralul Minicev, îi confirmă justețea metodelor de a-şi instrui echipajul, deși 
îl pedepseşte pentru un anume exces de zel. Încrederea stimulatoare și profundă 
funcționează nu numai ca o normă a raporturilor între comandanți și subordo- 
nați, ea este un principiu al însăşi oriînduirii de stat şi al politicii, o rază a 
acestei lumini noi pe care a adus-o omenirii orinduirea sovietică, umanismul 
socialist. 

O asemenea încredere implică mari responsabilități civice și morale şi nu 
poate fi concepută decit în condiţiile reciprocităţii și pe terenul celei mai înalte 
principialități. Ea presupune o mare înțelegere pentru slăbiciunile omenești şi o 
tot atît de mare severitate împotriva apucăturilor neomeneşti. 

Cartnicul Zadornov care, în plin taifun, pare a întocmi o scrisoare acasă, 
spune în gind: „...Şi mai întrebi mamă de comandant... Ce-mi place mie mult 
la el, e că se ocupă de călirea morală a echipajului... El are încredere în echipaj 
și echipajul în el“. „Dacă n-ai incredere în vreun membru al echipajului — îl 
avertizează Zub pe Platonov — îl debarcăm“. „Am încredere în toți“ — îi replică 

hotărît acesta. Spre sfîrşit, cînd Ceasovnikov va înțelege şi el totul şi va măr- 
turisi totul, viceamiralul Minicev va observa încruntat: „Şi eu credeam că în 
Platonov se poate avea încredere!“ „Nimeni — protestează tînărul ofiţer — nu 
merită mai multă încredere decît el... A vrut să ia totul asupra lui... Pe răspun- 
derea lui personală de comandant al navei, de comunist... Iată de ce nici un om 
din echipaj nu i-a înşelat niciodată încrederea“. 


În Oceanul, autorul sovietic îşi propune să polemizeze cu aparențele simpli- 
ficatoare, cu ceea ce pare adevărat la prima şi la cea mai superficială vedere, 
cu schemele de gîndire care usucă noţiuni atît de bogate în substanța lor ome- 
nească cum sînt dragostea, prietenia, principialitatea. În numele credinţei în 
omul sovietic, Al. Stein pledează pentru o înțelegere pătrunzătoare a vieţii per- 
sonale a acestui om şi a contribuţiei sale la viaţa socială. În aparenţă, Platonov 
e un om aspru și închis. Fostul său profesor îl crede îngîmfat. Mai apoi se va 
vedea însă că acest om e capabil de jertfire de sine în folosul prietenului. Sufletul 
său e al unui visător îndrăzneţ şi pătimaș. Principialitatea sa unește în mod 
natural severitatea regulamentelor militare cu grija adîncă pentru om. Crescîndu-i 
pe alţii, se crește pe sine în spiritul aceloraşi îndatoriri. Ceasovnikov e o natură 
cam exaltată, de poet, se înscrie la şcoala militară din sete de glorie şi fapte 
eroice, îşi înfruntă tatăl pentru că vrea să-l reţină la Leningrad și stăruie să 
plece în Orientul Îndepărtat ca să fie alături de prietenul său; după şase ani 
nu visează decit să devină civil şi ajunge să-şi renege pe cel mai bun prieten. 
Totuși, acest poet năbădăios, care ajunge să facă şi o gugumănie, nu e cum se 
arată a fi. Singur Platonov deslușeşte, cu ochi de prieten devotat şi cu agerime 
de comandant clarvăzător, personalitatea lui Kostik: „Atit ca prieten cît şi ca 
superior al lui Ceasovnikov, îl cunosc foarte bine. Mai bine chiar decît se cu- 
noaşte el însuși... Are mari posibilități... E un bun marinar şi, incontestabil, un 
băiat talentat, un specialist cu o pregătire şi o capacitate excepţionale... Are idei 
originale, uneori foarte inteligente, alteori absurde... Dar un lucru e sigur: merge 


Scenă din spectacol 


în viaţă pe un drum cinstit“. Realitatea va confirma această caracterizare. Apa- 
rența simplă şi inexactă va fi contrazisă de relevarea esenței complexe, adevărate, 
a personajului. 

Desigur, în viziunea scriitorului, mediul acţiunii nu e populat numai de per- 
sonalități care își ascund într-un fel sau altul natura autentică; o asemenea 
viziune ar fi antirealistă. Polemizind cu aparențele, atît în ceea ce priveşte com- 
portarea unor oameni, cît şi unele raporturi dintre ei, dramaturgul zugrăvește 
în același timp şi cazurile de armonie între esenţă şi formă. Anecika este şi 
pentru ea însăși şi pentru alţii o femeie cinstită, vioaie, o soție admirabilă şi 
altruistă, al cărei caracter se maturizează sub înrîurirea pozitivă a lui Platonov. 
Mașa are un ţel limitat de viaţă, nu-l ascunde, e slabă, şi dragostea ei echivocă 
nu-l va putea acapara pe Platonov, o simte şi ea însăşi. Metoda aceasta a con- 
fruntării esenței cu aparenţa îi slujeşte autorului în a demonstra cu artă ce 
înseamnă prietenia adevărată, care se cunoaşte la nevoie, între doi oameni tari, 
doi comuniști, cum sint Kostik şi Saşa, şi ce înseamnă prietenia falsă; în ce 
constă falsa principialitate, aceea a lui Zub, care e gata să pedepsească în mod 
birocratic o abatere de la regulament, independent de condiţiile și mediul în care 
a fost săvîrşită, numai ca el să fie acoperit, şi ce înseamnă adevărata principia- 
litate, a lui Minicev, care conformîndu-se riguros aceluiaşi regulament militar 
aplică pedeapsa ca un mijloc educativ, manifestîndu-şi încrederea în ofițeri, 
făcîndu-i să înțeleagă unde anume au greşit, dar şi cînd au avut dreptate, întă- 
rind ceea ce a fost just în comportarea lor. Autorul doreşte să ne înarmeze din 
punct de vedere moral, făcîndu-ne martorii şi părtaşii unei dezbateri etice pe 
teme fundamentale caracteristice perioadei de construcţie desfășurată a comu- 
nismului. 

Problematica densă a piesei este expusă într-o țesătură sobră, cu luciri 
patetice şi ironice, reflecţii filozofice profunde şi accente lirice subtile. Alexandr 
Stein e un poet viril al oceanului şi deși l-a ales în această piesă ca simbol nu 
l-a ocolit ca realitate concretă. Monumental şi înfricoşător, oceanul e într-un 
veşnic zbucium, un vîrtej care buimăceşte sau oţeleşte, îmbiindu-l pe om cu 
una din cele mai plenare viziuni asupra colosalelor forțe naturale, atrăgindu-l 
fascinant s-o înfrunte și s-o stăpînească. Oamenii aflaţi pe acest țărm îndepărtat 
al Pacificului meditează profund la viitor, îşi pun problemele războiului şi păcii, 
poartă în ei dragostea de patrie ca o trăsătură sufletească naturală. Compoziţia 
îndrăzneață a lucrării ţine în scenă, tăcute, personaje cărora li se înfruntă numai 
gîndurile. Într-un lung episod, ce se petrece la Maşa acasă, Platonov nu scoate 
nici un cuvînt, deși e personajul central al episodului şi toţi i se adresează sau îl 
vizează. În general, tăcerea, încărcată de sens, ocupă un loc surprinzător de 
mare în trama piesei, marinarii dovedind că au şi în viaţa de uscat, ca și pe 
mare, această virtute despre care Romain Rolland spunea zîmbind că face far- 
mecul vieţii. 

Unele monoloage sînt cam lungi, iar unul, cel puţin, inutil — al Lioliei, per- 
sonaj cu totul secundar, care-și povesteşte dintr-o singură răsuflare zvăpăiata-i 
biografie. I s-ar putea reproşa, cred, autorului că două-trei personaje secundare 
poartă o prea mare povară de generalităţi în raport cu puterea lor dramatică 
reală (Tuman) şi că un număr asemănător de situaţii nu par străbătute de nervii 
ideilor, rămînînd, ca să spun așa, placide. Sînt mici fisuri ale unui edificiu im- 
punător, pentru care scriitorul a cheltuit o mare energie şi şi-a încordat întreaga 
sa forță creatoare. După părerea mea, Oceanul reprezintă, într-un fel, o sinteză 
a activității dramaturgice a lui Alexandr Petrovici Stein. Tabloul e compus cu un 
realism sobru dar ardent, plin de dramatism, cu o spiritualitate densă sublimată 
într-un desen laconic, cuceritor prin frumuseţea lui simplă. 


el dintii spectacol romînesc cu această piesă a avut loc pe scena Teatrului 
de Stat din Sibiu la începutul anului 1962, în regia lui Mihail Raicu (asistent 
de regie Sanda Tilvan) şi scenografia Olgăi Muţiu. De la ridicarea cortinei 
facem cunoștință cu Oceanul Pacific. Pe puntea de comandă a contratorpilorului 
lucesc fosforescențele aparatajului de navigaţie, în norii vineţi clipește ca un ochi 
bolnav luna, talazurile se zdrobesc de carena oțelită a vasului şi urlă prelung. 

Prin radio se anunţă apropierea taifunului ; în clătinarea navei, Platonov îşi ros- 
tește aspru comenzile scurte, Tuman tace închis în sine, Zadornov meditează cu 
glas tare, iar Ceasovnikov declamă propriile-i versuri. Apoi vuietul furtunii scade, 
ca să putem asculta Gîndul lui Platonov, care întreabă, şi Gîndul lui Ceasovnikov, 
care răspunde... Realizarea, sugestivă, e cît se poate de simplă: pe un ecran lung, 
cu marginile curbate, o proiecţie ingenioasă de umbre şi lumini închipuie fur- 
tuna, rotirile sacadate, pe un arc mic de cerc, ale turnantei și megafonul fac 
restul. Stilul montării e stilul laconic şi expresiv al piesei, mijloacele de sugestie 
sint elementare, recuzita (cu excepţia camerei, prea şi demodat încărcată, a lui 
Platonov) strict necesară. Compoziţia e, de asemenea, sobră şi elegantă. Spec- 
tacolul respiră aerul tare al oceanului şi e conceput, în ceea ce priveşte aspectul 
său exterior, marinăreşte : pe navă nu s-a luat nimic din ceea ce nu e absolut 
util echipajului. Oamenii sînt concentrați asupra propriilor gînduri, efuziunile 
sint rare, mersul decis, replicile clare, tăioase, acţiunea ritmată cu precizie. Pau- 
zele sînt trăite realmente — cum îşi dorea cîndva Vahtangov repetînd cu elevii 
săi —, nu rămîn inerte din punct de vedere dramatic. Piesele cu subiecte din 
viața militară impun totdeauna artiştilor o anume ţinută caracteristică. Artiştii 
sibieni au cucerit aici, în afară de aceasta, ori poate cu acest prilej, şi o disci- 
plină fină a mișcării scenice. Impresia principală pe care o degajă succesiunea 
întîmplărilor din fiecare tablou este cu totul subordonată ţelului principial al 
spectacolului, cu maximă concentrare şi minimă risipă de timp. 

Cît privește suprasarcina spectacolului, mi se pare că e tocmai pledoaria 
comunistă pentru încredere în om, în tovarăș, firul roşu al întregii opere dra- 
matice a lui Stein și axa ideologică a acestei lucrări, atit de bogată în sensuri 
și atît de lapidară în expresie. Regizorul a privit piesa ca un proces şi s-a spri- 
jinit pe o bună înțelegere din partea actorilor pentru a înfățișa tema încrederii 
ca o temă a formării conştiinţei comuniste a omului sovietic. Rezultatul cel mai 
apreciabil este că actorii înfăţişează în așa fel eroii, încît par a-i descoperi îm- 
preună cu spectatorul ; se parcurg cu grijă etapele dezvoltării caracterelor, fără 
anticipări pripite şi fără întirzieri în fixarea accentelor definitorii. Un exemplu 
de toată lauda e personajul Ceasovnikov în creaţia lui lon Bessoiu. La exa- 
menul de absolvire a școlii militare, el nu se deosebeşte de ceilalţi. Dar după 
serbare tînărul locotenent își vădeşte în cîteva gesturi şi vorbe trăsăturile deose- 
bitoare : iată-l cîntind de fericire că va fi marinar, gata să plîngă cînd află că 
va rămîne la Leningrad, violent în discuţia cu tatăl său, bucuros şi mihnit tot- 
odată că a obţinut să plece în Orient, dar cu preţul supărării bătrînului tată. La 
fiecare apariţie a actorului, firea aceasta cam exaltată de poet tînăr își va dez- 
vălui mai larg caracteristicile: în discuţia cu Platonov va avea accente de bru- 
talitate, de disperare, va spune prostii în care nu crede şi va face prostii care 
nu-i stau în caracter. Dar datorită dozării riguroase a acestor accente de către 
interpret şi evidenţierii tot atit de grijulii a calităţilor, eroul îşi demonstrează 
convingător esența, îşi vădește — fără să urmărească aceasta — cinstea, încre- 
derea în viață, candoarea, inteligența. Spectatorul îl va cunoaşte pe deplin pe 
Ceasovnikov de-abia atunci cînd, în deznodămiînt, el va spune cu curaj adevărul 
despre sine, îşi va elogia prietenul și-și va înţelege profund datoria. Actorul a 
compus cu măiestrie excentricitatea simpatică a unui om frumos sufletește, pre- 
gătindu-l minuţios pe spectator pentru ca să capete încredere în el, aşa cum 
a avut-o tot timpul Platonov. 

În crearea rolului Platonov, Ovidiu Stoichiţă a urmărit cu perseverenţă 
aceeași linie. Omul acesta atît de exigent cu sine şi cu alţii, zgircit în vorbe și 
mișcări, se dezvăluie greu și încet; îl cunoaştem treptat, atunci cînd, devenit 
— cu vizibilă dificultate — volubil, ca să-l convingă pe Tuman şi — cu vizibilă 
neplăcere — abil, ca să îndepărteze bănuielile lui Zub, ne face să simţim că e 
călăuzit în fond de o mare încredere în tovarăşul de muncă şi prietenul apropiat. 
Îl cunoaștem şi mai îndeaproape cînd, posac şi străin, la petrecerea din casa 
Mașşei, regretă că i-a călcat pragul, şi cînd, fericit şi descătuşat în fața soţiei, se 
supune sincer noilor precepte de viață familială, rostite de ea, dar sădite de el 
în sufletul ei. Actorul lămureşte cu inteligență forța spirituală a lui Platonov şi 
temeinicia autoîncrederii acestuia, străină de îngîmfare, expresie a consecvenţei 
comuniste în urmărirea idealului. 

Această linie a interpretării, dezvăluirea progresivă a psihologiei eroilor, 
cu urmărirea atentă a călirii lor morale în cursul acţiunii, caracterizează munca 


www.ĉimec.ro 


a aproape întregului ansamblu actoricesc. Viceamiralul Ceasovnikov, tatăl lui 
Kostik, e un bătrîn soldat plin de distincţie, foarte uman în slăbiciunea sa 
pentru unicu-i copil, dar şi foarte sever cu această mică slăbiciune. Farmecul 
personal al actorului Nicolae Albani face ca tristeţea părintelui şi mîndria co- 
mandantului să se armonizeze fin în acest chip frumos, pe care sentimentele se 
exteriorizează cu reţinere. Kuklin, tînărul ofițer cariat de egoism şi opac, își 
află în Constantin Băltărețu o interpretare care de asemenea evită îngroșările și, 
aș spune, rechizitoriul personajului. Actorul îl supune cu toate rezervele jude- 
căţii publice şi își exprimă, cred, indirect, opinia că, mai devreme sau mai tîrziu, 
viața va supune tarele morale ale lui Slavka unor examene hotăriîtoare. Moli- 
ciunea mișcărilor, privirile piezişe, zîmbetul constant, aerul mereu împăciuitor, 
ascunzînd oarecare perfidie, contrastează mereu şi siciitor cu ce spune Kuklin 
şi cheamă, în cele din urmă, la neîncredere faţă de el. Caracterul ferm al coman- 
dantului comunist Minicev, înţelepciunea lui bătrinească şi vigoarea tinerească 
au fost descrise cu siguranţă şi impecabilă dicţie de Teodor Portărescu. E remar- 
cabil cu cîtă simplitate realizează actorul acest personaj a cărui pondere în con- 
flict e tot atît de mare, pe cît de restrînsă e întinderea rolului. Interpretul a 
înțeles că, venind de la Centru să dezlege problemele încurcate, amiralul nu are 
atit intenția să eșafodeze procese cît să cunoască mai bine oamenii și să vadă, 
înaintea plecării lor în importanta misiune de stat, dacă se poate pune temei pe 
dinşii. Cazul e, văzut de sus, o bagatelă, dar reacţiile oamenilor în împrejurarea 
dată i se par deosebit de însemnate, și, cînd ajunge la concluzia reconfortantă 
că se poate bizui pe ei, hotărîrea formală ce o dictează, penalizarea ofițerului 
Platonov, i se pare o latură secundară a chestiunii. „Într-adevăr, — spune 
Minicev, privind Oceanul cu seriozitate concentrată, luminată pentru o clipă de 
fiorul unei mari bucurii — de aici se deschide o perspectivă largă“, vechea 
gardă a marinei revoluţionare are cui preda steagul glorios al] flotei sovietice. 
Cu aceeași reținere şi potență expresivă interpretează Paul Lavric umorul sec 
al lui Zadornov, Mircea Hindoreanu, drama intimă a lui Tuman, care nu înţe- 
lege de ce nu se bucură de încrederea echipajului cu toate că-și face datoria 
fără preget (mai exact, ceea ce crede el că e datorie). Interpretindu-l foarte 
echilibrat pe Zub, actorul Nicu Niculescu îl face să păstreze, cît se poate păstra, 
aparența de imparţialitate, şi să ascundă, tot cît e posibil, începutul de birocra- 
tizare a vîrstnicului ofițer. Şi aici, ca şi la Zadornov, ca şi în rolul episodic al 
lui Alioșa din Ansamblul artistic (Sebastian Papaiani), ca şi în scurta şi edifi- 
catoarea apariție a bunului dar slabului Svietlicinii (Cornel Niculescu), nici o 
stridenţă, nici o forţare a procesului chibzuit de confruntare a personajelor cu 
propria lor esenţă, nici o grabă în a impune spectatorului punctul de vedere al 
actorului asupra eroului, ci efortul — susținut mai uşor de unii, poate ceva mai 
evident şi mai greoi de alţii, dar totdeauna lăudabil — de a invita publicul să 
discearnă şi să opineze, în spiritul dorințelor autorului. Personajul feminin al 
Anecikăi (Zoe Stănescu) n-a reuşit deloc. Aici spectacolul are o lacună, mai 
ales regizorală, greu explicabilă. Femeia molatică, plingăcioasă şi stingace de pe 
scenă n-ar putea fi niciodată soția lui Platonov din acelaşi spectacol. Personajul 
Maşei a reuşit numai într-o măsură. În măsura în care inteligenţa artistică a 
Angelei Albani a construit caracterul contradictoriu indicat de text. Lipsește 
însă în compunerea personajului femeia tulburătoare care ar fi putut, la un 
moment dat, să schimbe făgaşul vieţii lui Platonov şi pe care el a iubit-o cu 
putere, după cum lipsește şi femeia ușuratică și blazată descoperită cu durere 
de acelaşi Platonov după şase ani, la ultima lor reîntîlnire. Lacunele semnalate 
ar putea avea şi explicaţii obiective, de dificultate a distribuţiei. Se pare că 
teatrul din Sibiu ar trebui să-și completeze personalul artistic feminin. 

Spectacolul Oceanul e o inspirată transpunere a unei piese sovietice admi- 
rabile. Lucrînd la crearea lui, artiștii realizatori şi-au manifestat nu numai 
talentul, ci și bucuria reîntîlnirii cu această literatură dramatică de înaltă 
tensiune contemporană, care a oferit nu o dată succese de seamă teatrului 
romînesc — şi i le va mai prilejui. 


Agape Cta Valentin Silvestru 


